### | | | | --- | --- | | | | | --- | | **Teknik- og Miljøudvalget** 6. marts 2019 Sagsnr. 710-2018-3807 Dok.nr. 710-2018-461422 Sagsbehandler DPLVSO | | 17.                 Projektforslag fra [adresse] for konvertering af fem huse på [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

Teknik- og Miljøudvalget skal i denne sag tage stilling til
et projektforslag fra [adresse] om fjernvarmeforsyning af fem huse på
[adresse] i Svenstrup. Husene opvarmes i dag ved hjælp af hhv. olie, naturgas og
fast brændsel.

Der er ikke tilslutningspligt for hverken eksisterende eller
kommende bebyggelse i projektområdet, og der er på forhånd indgået frivillige
aftaler om tilslutning af de fem huse til fjernvarme. Projektområdet kan ses på
side 6 i vedlagte projektforslag.

Det er en afgørende forudsætning, at projektet skal kunne
gennemføres samtidig med Favrskov Kommunes etablering af en ny cykelsti i
området. Cykelstien forventes klar i efteråret 2019 og forvaltningen vil sørge
for at koordinere arbejdet sammen med [adresse].

En del af projektområdet er i dag godkendt som HMN [adresse]
forsyningsområde, men med godkendelse af projektforslaget vil [adresse]
overtage forsyningspligten i hele projektområdet.

**VURDERING**

På baggrund af oplysningerne i vedlagte projektforslag vurderer
Teknik og Kultur, at projektet som helhed er både samfundsøkonomisk og
miljømæssigt fordelagtigt.

I projektet er der regnet med en samlet anlægsinvestering
på 348.000 kr. for [adresse]. [adresse] beregninger viser, at
projektet vil bidrage med et positivt resultat til varmeværket på 9.400 kr.
årligt.

Projektforslagets beregninger viser, at der over 20 år vil
være en samfundsøkonomisk besparelse på 324.000 kr. ved valg af fjernvarme i
forhold til de nuværende opvarmningsformer i området. Følsomhedsberegninger
viser, at projektet stadig vil være robust, selvom investeringsudgifterne
skulle blive 20 % højere end forventet.

Brugerøkonomiske beregninger viser, at den samlede årlige
varmeudgift inkl. låneydelser vil være lavest ved installering af fjernvarme
set i forhold til de nuværende opvarmningsformer i området. Fjernvarmeinstallationen
er stort set også vedligeholdelsesfri og vil derfor ikke medføre store
uforudsete udgifter.

Energi- og miljømæssige beregninger viser, at der ved
gennemførelse af projektet vil være en samlet udledning over 20 år på 105 tons
CO2-ækvivalenter mod 385 tons ved de nuværende opvarmningsformer,
svarende til en reduktion på 73 %.

Projektet indebærer, at der skal etableres ca. 400 m ny
hovedledning til projektområdet fra den eksisterende fjernvarmeledning i
Christian Eriksen. I henhold til miljøvurderingsloven vil der blive udført en screening
af projektet for at sikre, at etableringen af fjernvarmeledningen ikke medfører
væsentlige miljøpåvirkninger og dermed heller ikke er omfattet af krav om
miljøkonsekvensrapport (VVM-redegørelse). Meddelelse herom vil blive fremsendt
og offentliggjort særskilt.

**ØKONOMI**

I henhold til projektbekendtgørelsens bestemmelser, skal
der ydes en økonomisk kompensation til naturgasselskabet ved ændring af et
områdes forsyningsform fra individuel naturgasforsyning til fjernvarme. I
projektet er der forudsat en kompensationsbetaling på 613 kr. for hver af de
tre naturgasforbrugere.

Hvis fjernvarmeledningerne kan lægges i selve cykelsti-tracéet,
vil [adresse] alene betale erstatning for den nødvendige arealafståelse.
[adresse] vil dog selv skulle afholde udgifter til erstatning og tinglysning
for de dele af ledningerne, der evt. kommer til at ligge uden for cykelsti-tracéet.

[adresse] forventer ikke at søge Favrskov Kommune
om kommunegaranti for optagelse af lån i Kommunekredit til projektet.

**INDDRAGELSE**

[adresse] har på forhånd indgået frivillige, skriftlige
aftaler med ejerne af de fem huse om tilslutning til fjernvarme.

Projektforslaget har været sendt i høring ved HMN GasNet,
der har meddelt, at de ikke har bemærkninger til projektet.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse] ”Projektforslag
for konvertering af 5 huse på [adresse]” godkendes.

**BESLUTNING**

**Bilag**

|  |  |
| --- | --- |
| Projektforslag for konvertering af 5 huse på [adresse] 710-2019-9425 |